ไทยจับตาใกล้ชิด สถานการณ์เมียนมา หลังคุมตัว “ซูจี”-ประกาศภาวะฉุกเฉิน
กระทรวงการต่างประเทศ และฝ่ายมั่นคงของไทย จับตาสถานการณ์เมียนมาอย่างใกล้ชิด หลังกองทัพควบคุมตัว นางออง ซาน ซูจี และเจ้าหน้าที่ระดับสูงของรัฐบาล พร้อมประกาศภาวะฉุกเฉิน 
กระทรวงการต่างประเทศ และฝ่ายมั่นคงของไทย จับตาสถานการณ์เมียนมาอย่างใกล้ชิด หลังกองทัพควบคุมตัว นางออง ซาน ซูจี และเจ้าหน้าที่ระดับสูงของรัฐบาล พร้อมประกาศภาวะฉุกเฉิน
1 ก.พ. 2564

นายวิษณุ เครืองาม รองนายกรัฐมนตรี เปิดเผยว่า ขณะนี้ฝ่ายความมั่นคงและกระทรวงการต่างประเทศกำลังติดตามสถานการณ์ทางการเมืองในประเทศเมียนมา หลังกองทัพทหารได้ควบคุมตัวนางอองซาน ซูจี ผู้นำพรรคสันนิบาตแห่งชาติเพื่อประชาธิปไตยหรือ (เอ็นแอลดี) พร้อมกับเจ้าหน้าที่ระดับสูงคนอื่นๆ โดยจะมีการรายงานความคืบหน้าให้รัฐบาลและนายกรัฐมนตรีได้รับทราบ ซึ่งทั่วโลกอยู่ในภาวะมึนงงไม่เข้าใจต่อเหตุการณ์ที่เกิดขึ้น